Zora Neale Hurston

Zora Neale Hurston (født 7. januar 1891 i Notasulga i Alabama i USA, død 28. januar 1960 i Fort Pierce i Florida) var en amerikansk forfatter og folklorist, del av det som ble kjent som Harlemrenessansen. Hun arbeidet blant annet med folkekultur og voodoo, og ga ut flere romaner, et teaterstykke og en selvbiografi.

Hurston dro i sine faglige og sine skjønnlitterære tekster nytte av hennes egne erfaringene som afroamerikansk kvinne.

Liv og virke

Bakgrunn
Hun ble født i Alabama, som det femte barnet i en søskenflokk på åtte. Foreldrene var John Hurston og hans hustru Lucy Ann Hurston (née Potts). Alle hennes fire besteforeldre var blitt født inn i slaveriet i Sørstatene. Hennes far var predikant i baptistkirken og sharecropper, og ble senere snekker. Moren var lærerinne. Fødestedet Notasulga i Alabama var der faren hadde vokst opp, og der var hennes farfar predikant i baptistkirken.

Familien flyttet til Eatonville i Florida, i nærheten av Orlando, da hun var barn. Hun bodde senere også i New York.

Antropolog og forfatter
Hun utdannet seg til antropolog ved Howard University i Washington, D.C., deretter ved Barnard College på Manhattan i New York City, og til sist på Columbia University, og arbeidet med Franz Boas og Margaret Mead. Hun anvendte sin antropologiske innsikt til å skrive flere romaner om Floridas fattige, afro-amerikanske borgere. Mens hun gikk på Barnard College utførte hun flere antropologiske og etnologiske feltarbeider, og avhandlingen Mules and Men ble publisert i 1935. I 1938 kom Tell My Horse: Voodoo and Life in Haiti and Jamaica, som bygget på hennes forskning på ritualer på Jamaica og Haiti.

Hun publiserte fire romaner og oppimot 50 noveller, teaterstykker og essays. Verkene hennes ble i liten grad anerkjent i samtidens litterære miljøer.

Bibliografi (utvalg) 

 1922: «Journey's End» (dikt) – publisert i tidsskriftet Negro World
 1922: «Night» (dikt) – publisert i tidsskriftet Negro World
 1922: «Passion» (dikt) – publisert i tidsskriftet Negro World
 1925: Color Struck (skuespill) – publisert i tidsskriftet Opportunity: A Journal of Negro Life
 1926: Muttsy (novelle) – – publisert i tidsskriftet Opportunity: A Journal of Negro Life
 1926: Sweat (novelle)
 1928: How It Feels to Be Colored Me (essay)
 1931: «Hoodoo in America» – publisert i The Journal of American Folklore
 1933: The Gilded Six-Bits (novelle)
 1934: Jonah's Gourd Vine (roman)
 1935: Mules and Men (sakprosa)
 1937: Their Eyes Were Watching God (roman)
 1938: Tell My Horse (sakprosa)
 1939: Moses, Man of the Mountain (roman)
 1942: Dust Tracks on a Road (selvbiografi)
 1948: Seraph on the Suwanee (roman)
 1950: «What White Publishers Won't Print» – publisert i Negro Digest

Posthume utgivelser 

 1979: I Love Myself When I Am Laughing… and Then Again When I Am Looking Mean and Impressive: A Zora Neale Hurston Reader – redigert av Alice Walker
 1981: The Sanctified Church
 1985: Spunk: Selected Stories (noveller i utvalg)
 1991: Mule Bone: A Comedy of Negro Life (skuespill) – medforfatter: Langston Hughes; redigert utgave med forord av George Houston Bass og Henry Louis Gates Jr.
 1995: The Complete Stories – med forord av Henry Louis Gates Jr. og Sieglinde Lemke
 1995: Novels & Stories: Jonah's Gourd Vine, Their Eyes Were Watching God, Moses, Man of the Mountain, Seraph on the Suwanee, Selected Stories – redaktør: Cheryl A. Wall; Library of America, ISBN 978-0-940450-83-7
 1995: Folklore, Memoirs, & Other Writings: Mules and Men, Tell My Horse, Dust Tracks on a Road, Selected Articles – redaktør: Cheryl A. Wall; Library of America, ISBN 978-0-940450-84-4
 2001: Every Tongue Got to Confess: Negro Folk-tales from the Gulf States
 2003: Zora Neale Hurston: A Life in Letters – etterlatte brev samlet og redigert av Carla Kaplan
 2008: Collected Plays (skuespill)
 2018: Barracoon: The Story of the Last "Black Cargo"
 2020: Hitting a Straight Lick with a Crooked Stick: Stories from the Harlem Renaissance
 2022: «You Don't Know Us Negroes»

Død og ettermæle 
Under en periode med økonomiske og helsemessige problemer ble Hurston tvunget til å flytte inn på St. Lucie County Welfare Home, og der fikk hun slag. Hun døde av hjertesykdom den 28. januar 1960, og ble begravet i Garden of Heavenly Rest i Fort Pierce i Florida. Frem til 1973 var hennes siste hvilested en umerket grav. 

Etter at hun døde ble det bestemt at hennes papirer skulle brennes. Men en venn som var knyttet til rettsvesenet, Patrick DuVal, ankom huset der hun hadde bodd akkurat da brenningen startet. Han fikk stanset prosessen og fikk slukket brannen, og slik fikk han bevart hennes etterlatte papirer og dokumenter for ettertiden. Da forfatteren Alice Walker skrev om henne i Ms. Magazine i 1975, ble en ny interesse for Hurston vekket. Flere av verkene til Zora Neale Hurston har etter hvert blitt utgitt posthumt.

Referanser

Kilder 
 Boyd, Valerie (2003). Wrapped in Rainbows: The Life of Zora Neale Hurston. New York: Scribner. .
 Walker, Alice. «In Search of Zora Neale Hurston», Ms. Magazine, mars 1975

Eksterne lenker 
 
 
 
 

Forfattere fra USA
National Women's Hall of Fame
Personer fra Macon County i Alabama
Personer fra Lee County i Alabama
Personer fra Orange County i Florida
Folklorister